**«Κάτι τρέχει με τη βιτρίνα»**

Ξωτικο 1:

Μες  στη νύχτα και το χιόνι

ξύπνησε ένα ροζ μπαλόνι

κοίταξε προς τη βιτρίνα

τα όμορφα παιχνίδια εκείνα

Ξωτικό 2:

Στολισμένα με φωτάκια

με γιρλάντες κι αστεράκια

καρτερούσαν τα παιδάκια

για να γίνουνε δωράκια

Ροζ μπαλόνι:

Ξαφνικά στης νύχτας την ησυχία

Ωχ τί ‘ναι τούτο, τα παιχνίδια κάνουν φασαρία

Μα, τί παράξενο, μιλάνε

Λέτε και να τραγουδάνε;;

Για να βάλω το αυτί μου ν’ακούσω καλύτερα…

Ξωτικό 1:

Ναι, ναι καλά κατάλαβες τραγουδάνε

τρώνε-πίνουνε, γλεντάνε

Δεν το ξερες πως τα παιχνίδια

τα βράδια στήνουν πανηγύρια;;

Ξωτικό 2:

Κοίταξε καλά με τα μάτια ανοιχτά

πάρε το κλειδάκι αυτό

μπες κι εσύ μες στο χορό

Ροζ μπαλόνι:

Τί παράξενα ξωτικά!!!

Δε μου κάνει εντύπωση

Τα Χριστούγεννα είναι μαγικά

Με το μαγικό κλειδάκι

θα μπω μες στο μαγαζάκι.

Στων ονείρων τη βιτρίνα

όλοι θα περνάμε φίνα!!!

Μολυβένιος στρατιώτης:

Γειά σου ροζ μπαλόνι

με το ροζ το παντελόνι!

Καλωσήρθες στη γιορτή

Μήπως έφερες φαΐ;

Ξέρεις εμείς τα παιχνιδάκια

τρώμε λογιών τα μεζεδάκια

Γιατί η γη όλη μνημονεύει:

«Νηστικο αρκούδι , δε χορεύει».

Κουκλίτσα 1:

Για στάσου Μολυβένιε, που το πήρες απ’ τα μούτρα

και δώσε στον ξένο μας γλυκό, το έχεις μες στη χούφτα

Άσε τώρα τους μεζέδες, τους κεφτέδες, τα μελομακάρονα και τους κουραμπιέδες

το μπαλόνι ήρθε εδώ

για να μάθει το μικρό μας μυστικό

Κουκλίτσα 2:

Άκου Ροζούλη να μαθαίνεις

κι όταν έρχεσαι να μπαίνεις

Η βιτρίνα των κενών, των κενών των παιχνιδιών,

ζωντανεύει κάθε βράδυ, μόλις πέσει το σκοτάδι.

Όταν δώδεκα σημάνει η ώρα

στο ρολόϊ του Χειμώνα

Κουκλίτσα μπαλαρίνα:

Τα Χριστούεγεννα που μας στολίζουν

μας ψεκάζουν, μας παρφουμαρίζουν..

Είναι η καλύτερή μας

στης βιτρίνας τη χλιδή μας

Διότι τότε, ο χορός είναι λαμπρός,

αστραφτερός, μαγευτικός, φανταστικός!!!

Αυτοκινητάκι:

Αχ σταμάτα μπαλαρίνα, λόγια-λόγια ετούτα-εκείνα

Πάρε τ’όμορφο μπαλόνι, να χορέψετε ξεκίνα..

Η ορχήστρα ας ξεκινήσει παρακαλώ

πιάστε γύρω θέσεις-παλαμάκια στο λεπτό!!!

Ροζ μπαλόνι:

Μα πως γίνεται στ’αλήθεια;;

σ’όνειρο ζω ή σε παραμύθια;;

Αχ! Τσιμπήστε με παιχνίδια

με τα όμορφα στολίδια!!

Μπαλίτσα:

Μα θα κάνεις μπαμ μπαλόνι

με το ροζ το παντελόνι

και τότε θα μας δούνε όλοι

πως τα βράδια, όταν χτυπήσει το ρολόϊ

Εμείς τρώμε -πίνουμε, γλεντάμε

κι όταν θέλουμε στο χιόνι γλιστράμε

Δηλαδή κρυφό καμάρι

μη μας πάρουνε χαμπάρι!!!

Άσπρο αρκουδάκι:

Για να καταλάβεις ροζ μου φίλε

και να μείνεις στη χαρά μας

πρέπει να τη συνηθίσεις

τη μαγευτική αγκαλίά μας

και να το κρατήσεις κρυφό

το μικρό το μυστικό!!!

Τρία Γουρουνάκια:

Θα σε βοηθήσουν με χαρά, τα μικρά τα ξωτικά

το τραγούδι μας να μάθεις, να το λες ψιθυριστά

να το χορεύεις, να γελάς και να σκέφτεσαι εμάς.

Το τρίο της χαράς-της εξυπνάδας, της ομορφιάς.

Νάνος γκρινιάρης:

Τα γουρουνάκια της χαράς και παραμύθια της Χαλιμάς!

Γουρουνάκια: Μπά;;

Νάνος Γκρινιάρης: Μπου!!

Η βιτρίνα των ονείρων, όλων κόπος κι όχι λίγων

Των Χριστουγέννων, των παιχνιδιών

κι όχι ολίγων κι εκλεκτών!

Ας αρχίσει ο χορός να μάθει ο ροζούλης

Αμ Πως!!!

Ξωτικό 3:

Πο-πο τι χορός πάλι και φέτος!!!

Με χαρές θα’ρθει το νέο έτος

Να βιαστούμε όμως ξωτικά

μη μας έβρει πάλι καμια συμφορά;;

Θυμάστε πέρυσι με μια ανάσα;;

Θα μας πιάνανε στα πράσα!!!

Ξωτικό 4:

Για κορόϊδα μας περνάς;

ήρθε ο γάτος της συμφοράς

και μας χάρισε μεμιας

το δικό του το μελάνι

που αόρατους μας κάνει!

Ξωτικό 5:

Δε νομίζω να θέλει να μας ξεκάνει

και ρεζίλι να μας κάνει

Είναι γάτος πονηρός

και μολονότι είναι σοφός

όταν κάνει καμια τρέλα

βάζει την ουρά στα σκέλια!

Γάτος της συμφοράς:

Είμαι ο γάτος της συμφοράς

της παρέας ο σοφός ,η αρχή της σκανδαλιάς…

Όταν μία λύση θέλουν

και δε βρίσκουν-και το μυαλό τους παιδεύουν

Εγώ είμαι το μυαλό

που φτιάχνω το φίλτρο το μαγικό!!!

«Ακούστε φίλοι μου καλοί:

Στις 6 η ώρα το πρωί

πριν ο ήλιος να φανεί

όλοι και όλες θα σωπάσετε

τη θέση σας θα πιάσετε

πιείτε από τώρα που ΄ναι ζεστό

μόλις το έφτιαξα, γλυκό ποτό».

Χριστουγεννιάτικο Δεντράκι:

Μα για σταθείτε βρε παιδιά

ας χορέψουμε ακόμα μια σταλιά.

Έχουμε τώρα χρόνο πολύ

χωρίς το φόβο, μήπως κάτι συμβεί

Ας φωνάξω τ’άστρο το λαμπερό

που στην κορυφή μου το’χω-είναι μοναδικό

Αστέρι:

Αστέρι υπέρλαμπρο, μαγευτικό

Των Χριστουγέννων, συμβολικό

Μέσα στην άτακτη βιτρίνα παίζω

μ’όλους τους φίλους μου χορεύω

κι έχω για όλους σας ευχές

που είναι απλές-μα αρκετές!

Ευχή 1 (Αγάπη):

Αγάπη φέρνω, αγάπη μοιράζω

πάρτε απ’το καλάθι μου σας τάζω

Φιλιά σε όλους κι αγκαλιές

καρδιές γεμάτες με ευχές!!!

Ευχή 2 (Υγεία)

Υγεία-Ευτυχία πάντα σε σας

όχι αρρώστιες και ρίγη συμφοράς

Να τρέχετε, να παίζετε, να χαίρεστε, να γεύεστε

Να ζείτε να αναπνέετε

σε πελάγη ευτυχίας να πλέετε!!!

Ευχή 3 (Ειρήνη)

Φέρνω ειρήνη και όχι πολέμους,

όχι φωτιές στους πέντε ανέμους.

Να τραγουδάτε, να μαθαίνετε και στα σχολειά σας να πηγαίνετε

Και οι μεγάλοι ομόνοια να ‘χετε

κι όχι κακίες, καλό να κάνετε!!!

Πινόκιο:

Ήρθα κι εγώ…

Όλοι: «οπως πάντα καθυστερημένος»

Τί να κάνω ο καημένος;;

Άμα σας πω τι έπαθα…

Μέχρι κι απ το τσίρκο πέρασα

Με γέλασαν , με έκλεψαν…

Όλοι: «πάλι η μύτη σου μεγάλωσε»

Αχ, όλο ψέματα λέω

και σε θάλασσες πλέω…

Όλοι ή ξωτικό 6 :

Έλα μαζί μας να χορέψεις

στ’όνειρό μας να πιστέψεις

κι άλλα ψέματα μη λες

θα ξημερώσει και θα κλαίς!!!

Έξι η ώρα το πρωί τα παιχνίδια παγώνουν. Ο μαγαζάτορας μπαίνει περπατάει ανάμεσα στα παιχνίδια, τα δορθώνει λίγο και……

ΤΕΛΟΣ